1. **Likums:**
	* **Svētnīca un likums**
		+ Jānis atklāsmē redzēja debesu svētnīcu atvērtu, un tajā “bija redzams derības šķirsts” (Atkl.11:19). Vai debesu svētnīcas derības šķirsts līdz tam bija apslēpts? Ko šī vīzija attēloja?
		+ Vissvētākā vieta palika “apslēpta” visu gadu, un to varēja “redzēt” tikai Izpirkšanas dienā (3.Moz.16:2, 12-13). Šajā dienā notika tiesa, un grēki tika galīgi noņemti (3.Moz.16:30).
		+ Līdzīgi kā zemes svētnīcā, šķirsts saturēja 10 baušļus, pēc kuriem tiksim tiesāti. Virs šķirsta atradās žēlastības krēsls - dievišķās žēlastības simbols, kur Jēzus asinis sedz mūsu grēkus (1.Pēt.1:18-19; 1.Jņ.2:2; Ps.85:10).
	* **Dieva likuma nemainīgums.**
		+ Lai gan tagad ir ierasts dzirdēt, ka Jēzus pie krusta atcēla 10 baušļus, tā nebija reformatoru mācība, un to arī Svētie Raksti nemāca.
		+ Līdz ar Kristus krusta nāvi ceremoniālie likumi, kas saistījās ar zemes svētnīcu, bija kā ēna uz Kristus atpirkšanas darbu, tie zaudēja spēku, bet morāles likums vēl joprojām pastāv (Ef.2:15).
		+ Dieva morāles likums ir mūžīgs, pilnīgs un tas regulē katras Dieva radītās saprātīgās būtnes uzvedību (Ps.19:7; 119:142; Rom.7:7.12.16.22.25; 1.Jņ.3:4).
		+ Patiesībā bauslība ir mūžīga, un tā ir Dieva rakstura atspoguļojums. (Ps.89:15; Ps.119:172b, 142b).
2. **Sabats:**
	* **Sabats un likums.**
		+ Ceturtais bauslis pieprasa ievērot sabatu divu iemeslu dēļ: tāpēc, ka Dievs mūs radīja (2.Moz.20:8-11), un tāpēc, ka Viņš mūs atpestīja (5.Moz.5:12-15).
		+ Mums sabats ir nedēļas pārtraukums, lai slavētu Radītāju, lai pateiktos par Viņa izpērkošo mīlestību un atcerētos Viņa apsolījumu, un dzīvot kopā ar Viņu atjaunotajā zemē. Mēs saprotam, ka no Dieva sabats mums ir kā īpaša dāvana.
		+ Sabats mums arī atgādina, ka Dievs mūs tik ļoti mīlēja, lai nepamestu mūs, kad esam nošķirtībā no Viņa. Sabats simbolizē atpūtu, nevis darbus; žēlastību, nevis legālismu; drošību, nevis nosodījumu; atkarību no Dieva, kas mūs glābj, nevis mūsu centienus to darīt.
		+ Ievērojot sabatu, mēs apliecinām savu uzticību Dievam, un vēlmi pielūgt vienīgi Viņu.
	* **Sabats un beigu laiks.**
		+ Atklāsmes grāmatas 13. nodaļā ir aprakstīti dažādi spēki, ko sātans izmanto, lai maldinātu pasauli prom no Dieva. Viss šajā nodaļā ir saistīts ar pielūgsmi (Atkl.13:4. 8.12.15).
		+ Viens no minētajiem spēkiem ir tieši saistīts ar "mazo ragu" no Daniēla 7. nodaļas, kas centās un centīsies mainīt svētku laikus un bauslību (Atkl.13:5; Dan.7:25 – 42. mēnešu periods ir tas pats, kas laiks, laiki un puslaiks).
		+ Šī vara atcēla otro bausli (attēlu pielūgsme) un pārveidoja ceturto (dievkalpojuma laiks), pārceļot sabata svētumu uz svētdienu.
		+ Laika noslēgumā šī vara piespiedīs pielūgt “zvēra tēlu”, aizliegs pirkt un pārdot tiem, kas ievēros sabatu (Atkl.13:14-17). “zvēra zīme” simboliski stāsta par tiem, kas Dieva iesvētīto sabatu vietā izvēlēsies pieņemt cilvēku iestādīto svētdienu kā savu pielūgsmes dienu.
3. **Likums, Sabats un pielūgsme.**
	* Trīskārtīgā vēsts, tiks pasludināta beigu laikā. Tā ir saistīta ar pielūgsmi. Te ir runa par sabatu un Dieva likumu.
		+ Pirmais ziņojums. Atklāsmes 14:6-7. Sagatavojieties tiesai (likums ir standarts) un pielūdziet Radītāju (kas atgādina par sabatu).
		+ Otrais ziņojums. Atklāsmes 14:8.Atstājiet reliģiskās sistēmas, kas it kā kalpo Dievam viltus pielūgsmē.
		+ Trešais ziņojums. Atklāsmes 14:9-11. Ir jāizlemj, ko pielūgt, Dievu, ievērojot sabatu, jeb ienaidnieku, pieņemot viņa zīmi?
	* Ir divas īpašības, kas raksturos tos, kuri pastāvēs laika noslēgumā: “tie turēs Dieva baušļus un Jēzus ticību” (Atkl.14:12).